Aseγti n usisi SI s Tmaziγt

Almud : Tasnalest n Tmazγa / Aswir : Aseggas wis sin Turagt

 Tuddsa tasertant deg tmetti taqbaylit tansayt tebna γef tejmaɛt. Acu i d tajmaɛt ar Leqbayel? D acu-ten yiiɛeggalen-is? Acu-tt temlilt n yal yiwen seg-sen?

Tajmaɛt d amkan ideg ttnejmaɛen wat taddart iwakken ad frun timsal-nsen neγ ad d-afen tifrat i wuguren-nsen. Wid i isedduyen tajmaɛt d lumana, lewkilat, ṭṭemman d lɛuqqal.

Tajmaɛt llan deg-s ; amγar (aγella, sage), neγ ameqqran**.** D netta i d-yessawalen i yegrawen (inejmuɛen). D netta daγen i iferrun imennuγen. Yessefk akk γef yimeqqranen iwetmen ad ḥedren i yinejmuɛen. Widak ur neḥdir ara ad fken lexiyya.

Lamin ferrnen-t yimezdaγ n taddart. D anedbal, d anezzarfu. Qqaren-as daγen ameksa. Almend n Masqueray, lamin yettḥadar γef talwit n yimezdaγ d cci-nsen, isedduy (itebbiq) leqwanen, yettferriq ixeddimen, yettferriq aɛwin γef yimezdaγ. D netta i yettilin d aselway γef yigrawen n tejmaɛt.

Lewkil d amɛiwen n lamin. D netta i d-ijemɛen idrimen n ssadaqa, d netta daγen i isedduyen ayla n tejmaɛt.

Ma d ttemman, iferren-iten lamin n taddart seg txerrubin-nsen.Yal ttamen yeṭṭef taxerrubt-is. . D netta ara d-yemmeslayen γef wuguren-ines deg tejmaɛt.

Ihi, yal yiwen seg yiɛeggalen-a s temlilt-is deg tejmaɛt. S lemɛawna gar-asen i tetteddu tejmaɛt